[ca] Aquesta tesi doctoral es centra en l'estudi de la trajectòria i la producció musical de Margarida Orfila i Tudurí (Maó, 1889 - Barcelona, 1970), una figura rellevant però poc reconeguda dins de la música catalana del segle XX. L'objectiu principal és oferir una aproximació rigorosa a la seva obra, posant èmfasi a la seva triple faceta de compositora, pianista i pedagoga. Els eixos fonamentals de la recerca són l'elaboració d'una biografia detallada, la confecció d'un catàleg exhaustiu de les seves obres i l'anàlisi musical d'una selecció de composicions representatives de la seva producció. La metodologia s'ha basat principalment en l'estudi de fonts primàries d'arxiu i documentació inèdita. La biografia s'ha estructurat en diferents etapes per establir connexions entre els esdeveniments més significatius de la seva vida i la seva activitat creativa. També s'ha examinat com la seva condició de dona va influir en la seva carrera i projecció. El catàleg d'obres, inclòs com a annex, està format per fitxes detallades que ordenen les composicions temàticament i cronològicament, facilitant-ne l'accés com a recurs de consulta independent. L'anàlisi musical identifica els trets distintius del seu llenguatge compositiu, que combina la tradició romàntica amb elements estètics noucentistes, reflectint un equilibri entre la claredat formal i la riquesa expressiva. La seva escriptura, marcada per la seva formació pianística, destaca per un tractament idiomàtic i exigent de l'instrument. La recuperació d'aquest llegat contribueix a enriquir el repertori musical català i posa en relleu el paper de les dones compositores dins la història de la música, evidenciant la necessitat de visibilitzar figures que van fer aportacions significatives malgrat les limitacions del seu context històric i social.

[en] This doctoral thesis focuses on the study of the trajectory and musical production of Margarida Orfila i Tudurí (Maó, 1889 - Barcelona, 1970), a significant yet underrecognized figure in 20th-century Catalan music. The main objective is to provide a rigorous approach to her work, highlighting her triple role as a composer, pianist, and educator. The fundamental pillars of this research are the elaboration of a detailed biography, the compilation of an exhaustive catalog of her works, and the musical analysis of a selection of compositions representative of her output. The methodology has been based primarily on the study of primary archive sources and unpublished documents. The biography has been structured into different stages to establish connections between the most significant events in her life and her creative activity. Furthermore, the study examines how her condition as a woman influenced her career and visibility. The catalog of works, included as an annex, consists of detailed records that organize the compositions thematically and chronologically, making it an accessible independent consultation resource. The musical analysis identifies the distinctive features of her compositional language, which combines the Romantic tradition with Noucentist aesthetic elements, reflecting a balance between formal clarity and expressive richness. Her writing, shaped by her pianistic background, stands out for its idiomatic and demanding treatment of the instrument. The recovery of this legacy not only enriches the Catalan musical repertoire but also highlights the role of women composers in the history of music, emphasizing the need to give visibility to figures who made significant contributions despite the limitations of their historical and social context.